text: Storkeungerne er fløjet sydpå
  21 august 2019 kl. 14.13
  Storkeungerne Anna og Lotte er fløjet fra reden og draget mod syd.
  I nat var forældrene Tommy og Annika alene tilbage  i reden. Storkeungerne Anna og Lotte har nemlig for et døgn siden forladt reden, og er ikke set siden.
  Det oplyser Benny Appel, der lægger hjem til storkereden i Smedager, til storkene.dk.
  De to unger er altså ikke set siden tirsdag eftermiddag. Derfor ligger det formentlig helt fast, at deres lange rejse mod syd er indledt.
  Oprindeligt var der fem æg i reden - men kun de de tre blev udruget og klækket. Fredag den 10. maj blev det første æg klækket og siden fulgte to til de næste dage.
  En af de tre unger døde dog allerede efter få dage onsdag den 15. maj. Anna og Lotte voksede sig store og flyvefærdige hen over sommeren og har nu altså forladt Smedager.
  
  